

Gradsko vijeće

# KLASA:021-05/20-01/01

# Urbroj:2186/18-02/1-20-2

Ludbreg, 16. ožujka 2020.

**Z A P I S N I K**

**19. sjednice Gradskog vijeća Grada Ludbrega održane 16. ožujka 2020. godine u Centru za kulturu i informiranje „Dragutin Novak“ Ludbreg s početkom u 13,00 sati.**

Predsjednik Gradskog vijeća Grada Ludbrega Antun Šimić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

**NAZOČNI VIJEĆNICI**: Katarina Zadravec, Ivana Škorjanec, Petar Skupnjak, Tomo Filip, Kristina Mirčetić Petrin, Nino Ivanuša, Anica Happ, Antun Šimić, Mladen Žunko, Zlatko Balaško, Goran Horvat, Anica Katana, Mirjana Novak i Ivan Lončarić.

Za sjednicu su se ispričale vijećnice Petra Horvat i Vera Jadanić.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 16 vijećnika prisutno 14 vijećnika i da se mogu donositi pravovaljane odluke, te je otvorio 19. sjednicu Gradskog vijeća.

Pored vijećnika, sjednici su nazočni gradonačelnik Grada Ludbrega Dubravko Bilić, zamjenica gradonačelnika Renata Potočnik, pročelnica Upravnog odjela za financije i komunalni sustav Irena Kučina, zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan, voditeljica Odsjeka za lokalnu samoupravu i opće poslove Mirjana Balažinec te predstavnici javnog priopćavanja.

Predsjednik Gradskog vijeća je predložio da se s obzirom trenutno stanje vezano uz covid-19 te na opširan dnevni red današnje sjednice i važnost točaka koje su na dnevnom redu NE ODRŽI aktualni sat – tj. vrijeme rezervirano za postavljanje vijećničkih pitanja. Ujedno je uputio vijećnike na odredbu članka 60. stavka 5. Poslovnika Gradskog vijeća Grada Ludbrega.

**Potom je Predsjednik Gradskog vijeća dao na glasovanje prijedlog o ne održavanju aktualnog sata te je konstatirao da je Gradsko Vijeće grada Ludbrega s 9 glasova „ZA“ i 5 glasa „PROTIV“ prihvatilo prijedlog da se NE ODRŽI aktualni sat.**

Potom se prešlo na utvrđivanje dnevnog reda te je predsjednik pitao ima li kakvih dopuna ili izmjena dnevnog reda u odnosu na prvobitno predloženi dnevni red koji su vijećnici dobili u materijalima za ovu sjednicu.

Dopunu dnevnog reda imali su vijećnici Mladen Žunko i Ivan Lončarić koji su predložili da točke 4. Prijedlog Odluke o obustavi isplate sredstava za redovito godišnje financiranje iz Proračuna Grada Ludbrega za vijećnika Gorana Horvata te točka 15. Izvješće o radu gradonačelnika za razdoblje srpanj—prosinac 2019. zamijene mjesta na način da točka 4. postane točka 15., a točka 15. postane točka 4.

**Potom je predsjednik Gradskog vijeća Grada Ludbrega Antun Šimić stavio na glasovanje prijedlog izmjene redoslijeda točaka dnevnog reda te je konstatirao da prijedlog izmjene redoslijeda točaka dnevnog reda s većinom glasova i to s 9 glasova „PROTIV“ i 5 glasa „ZA“ nije prihvaćen.**

**Predsjednik Gradskog vijeća Grada Ludbrega Antun Šimić tada je stavio na glasovanje prijedlog dnevnog reda te je konstatirao da je predloženi dnevni red 19. sjednice Gradskog vijeća PRIHVAĆEN većinom glasova i to s 10 glasova „ZA“ i 4 glasa „PROTIV“.**

**D N E V N I R E D**

1. Verifikacija zapisnika 18. sjednice Gradskog vijeća Grada Ludbrega
2. Prijedlog Statutarne odluke o izmjenama i dopunama Statuta Grada Ludbrega
3. Prijedlog Odluke o izmjenama i dopunama Odluke o djelokrugu, ovlastima, načinu izbora i financiranja mjesnih odbora na području Grada Ludbrega
4. Prijedlog Odluke o obustavi isplate sredstava za redovito godišnje financiranje iz Proračuna Grada Ludbrega za vijećnika Gorana Horvata
5. Prijedlog Odluke o raspoređivanju sredstava za rad političkih stranaka iz Proračuna Grada Ludbrega za 2020. godinu
6. Prijedlog Odluke o dodjeli javnih priznanja Grada Ludbrega 2020. godine
7. Prijedlog Odluke o izradi III. izmjena i dopuna Prostornog plana uređenja Grada Ludbrega
8. Prijedlog Odluke o izradi IV. izmjena i dopuna Urbanističkog plana uređenja Ludbreg
9. Prijedlog Odluke o izradi II. izmjena i dopuna Urbanističkog plana uređenja „Gospodarske zone sjever“ u Ludbregu
10. Prijedlog Odluke o osnivanju Poduzetničke zone Slokovec
11. Prijedlog Odluke o osnivanju Poduzetničke zone Hrastovsko
12. Prijedlog Odluke o prihvaćanju ponude Antuna i Borke Horvat za kupnju zemljišta u „Gospodarskoj zoni sjever„ u Ludbregu

###### Prijedlog Rješenja o raspisivanju natječaja za prodaju zemljišta u „Gospodarskoj zoni sjever“ u Ludbregu

###### Prijedlog Odluke o prihvaćanju zahtjeva društva Sunce moje malo d.o.o., za produljenje roka za izgradnju dječjeg vrtića

1. Izvješće o radu gradonačelnika za razdoblje srpanj-prosinac 2019.
2. Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2019. godinu
3. Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Grada Ludbrega za 2019.
4. Izvješće o radu i programu rada Povjerenstva za ravnopravnost spolova Grada Ludbrega
5. a) Izvješće o stanju zaštite od požara na području Grada Ludbrega za 2019.

godinu

b)Godišnji provedbeni plan unaprjeđenja zaštite od požara za područje

Grada Ludbrega za 2020. godinu

c) Plan operativne primjene Programa aktivnosti u provedbi posebnih mjera

zaštite od požara od interesa za Republiku Hrvatsku u 2020. godini na

području Grada Ludbrega

1. Izvješće o izvršenju Plana djelovanja Grada Ludbrega u području prirodnih nepogoda za 2019. godinu
2. Prijedlog Zaključka o podnošenju Zahtjeva Ustavnom sudu RH za ocjenu suglasnosti Zakona o porezu na dohodak s Ustavom Republike Hrvatske
3. Prijedlog Zaključka o podnošenju Zahtjeva Ustavnom sudu RH za ocjenu suglasnosti Zakona o vatrogastvu s Ustavom Republike Hrvatske i Europskom poveljom o lokalnoj samoupravi

……………………….

Prije prelaska na dnevni red predsjednik Gradskoga vijeća dao je riječ načelnici Stožera civilne zaštite Grada Ludbrega – ujedno zamjenici Gradonačelnika g. Renati Potočnik te je ona ukratko upoznala prisutne vijećnike kao i slušatelje Radio Ludbrega o do sada poduzetim mjerama i preporukama Stožera civilne zaštite Grada Ludbrega, a vezano uz pojavu epidemije koronavirusa.

**Točka 1.**

**Verifikacija zapisnika 18. sjednice Gradskog vijeća Grada Ludbrega**

U raspravi su sudjelovali vijećnici Ivan Lončarić, Mladen Žunko i Goran Horvat.

**Obzirom da konkretnih primjedbi na Zapisnik nije bilo predsjednik Gradskoga vijeća je isti stavio na glasovanje te je konstatirao da je Zapisnik 18. sjednice Gradskoga vijeća Grada Ludbrega verificiran većinom glasova i to s 9 glasova „ZA“, 4 glasa „PROTIV“ i 1 glas „SUZDRŽAN“.**

……………………….

**Točka 2.**

Prijedlog Statutarne odluke o izmjenama i dopunama Statuta Grada Ludbrega

Prijedlog Statutarne odluke o izmjenama i dopunama Statuta Grada Ludbrega obrazložila je predsjednica Odbora za Statut i poslovnik Katarina Zadravec prema pisanim materijalima.

# U ime Kluba vijećnika HSLS te nezavisnih vijećnika javio se vijećnik Mladen Žunko koji je rekao da će Klub prihvatiti ovu točku.

Vijećnica Kristina Mirčetić Petrin iznijela je stav Kluba vijećnika SDP-a, HSS-a, HSU-a i Hrvatskih laburista te je istaknula da Klub vijećnika podržava ovaj prijedlog te će za isti pozitivno glasati.

U pojedinačnoj raspravi su sudjelovali vijećnik Ivan Lončarić te voditeljica Odsjeka za lokalnu samoupravu i opće poslove Mirjana Balažinec.

# **Gradsko vijeće Grada Ludbrega JEDNOGLASNO JE i to s 14 glasova „ZA” donijelo Statutarnu odluku o izmjenama i dopunama Statuta Grada Ludbrega.**

# (Statutarna odluka o izmjenama i dopunama Statuta Grada Ludbrega

# KLASA:012-03/20-01/01, URBROJ:2186/18-02/1-20-2 sastavni je dio ovog zapisnika.)

………………………

**Točka 3.**

**Prijedlog Odluke o izmjenama i dopunama Odluke o djelokrugu, ovlastima, načinu izbora i financiranja mjesnih odbora na području Grada Ludbrega**

# Prijedlog Odluke o izmjenama i dopunama Odluke o djelokrugu, ovlastima, načinu izbora i financiranja mjesnih odbora na području Grada Ludbrega obrazložila je predsjednica Odbora za Statut i poslovnik Katarina Zadravec prema pisanim materijalima.

Vijećnik Ivan Lončarić iznio je stav Kluba vijećnika HSLS-a i nezavisnih vijećnika te je napomenuo da ovu Odluku neće podržati.

U pojedinačnoj raspravi su sudjelovali vijećnica Katarina Zadravec i gradonačelnik Dubravko Bilić. Repliku na izlaganje gradonačelnika je imao vijećnik Ivan Lončarić.

**Po obavljenom glasanju, predsjednik Gradskog vijeća je konstatirao da je Gradsko vijeće Grada Ludbrega VEĆINOM GLASOVA i to s 10 glasova „ZA“ i 4 glasa „PROTIV“ donijelo Odluku o izmjenama i dopunama Odluke o djelokrugu, ovlastima, načinu izbora i financiranja mjesnih odbora na području Grada Ludbrega.**

(Odluka o izmjenama i dopunama Odluke o djelokrugu, ovlastima, načinu izbora i financiranja mjesnih odbora na području Grada Ludbrega KLASA:026-01/20-01/01, URBROJ:2186/18-02/1-20-2 sastavni je dio ovog Zapisnika).

**Točka 4.**

**Prijedlog Odluke o obustavi isplate sredstva za redovito godišnje financiranje iz Proračuna Grada Ludbrega za vijećnika Gorana Horvata**

Prijedlog Odluke o obustavi isplate sredstva za redovito godišnje financiranje iz Proračuna Grada Ludbrega za vijećnika Gorana Horvata obrazložila je po ovlaštenju predlagatelja akta – gradonačelnika, voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

U raspravi su sudjelovali vijećnici Ivan Lončarić kome je tijekom rasprave Predsjednik Gradskog vijeća Antun Šimić oduzeo riječ, te vijećnik Goran Horvat.

# **Po obavljenom glasanju,** **predsjednik Gradskog vijeća konstatirao je da je Gradsko vijeće Grada Ludbrega VEĆINOM GLASOVA i to s 12 glasova “ZA” i 2 glasa “SUZDRŽANA” donijelo** **Odluku o obustavi isplate sredstva za redovito godišnje financiranje iz Proračuna Grada Ludbrega za vijećnika Gorana Horvata**.

(Odluka o obustavi isplate sredstva za redovito godišnje financiranje iz Proračuna Grada Ludbrega za vijećnika Gorana Horvata KLASA:402-10/20-01/02, URBROJ:2186/18-02/1-20-2 sastavni je dio ovog zapisnika)

……………………….

**Točka 5.**

**Prijedlog Odluke o raspoređivanju sredstava za rad političkih stranaka iz Proračuna Grada Ludbrega za 2020. godinu**

Prijedlog Odluke o raspoređivanju sredstava za rad političkih stranaka iz Proračuna Grada Ludbrega za 2020. godinuobrazložila je po ovlaštenju predlaganja ovog akta – gradonačelnika, voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

Vijećnik Goran Horvat iznio je stav Kluba vijećnika HSLS-a i nezavisnih vijećnika te je napomenuo da će ovu Odluku podržati.

**Po obavljenom glasanju, predsjednik Gradskoga vijeća konstatirao je da je Gradsko vijeće Grada Ludbrega VEĆINOM GLASOVA i to s 13 glasova “ZA” i 1 glas “SUZDRŽAN” donijelo Odluku o raspoređivanju sredstava za rad političkih stranaka iz Proračuna Grada Ludbrega za 2020. godinu**

(Odluka o raspoređivanju sredstava za rad političkih stranaka iz Proračuna Grada Ludbrega za 2020. godinu KLASA:402-01/20-01/01, URBROJ:2186/18-02/1-20-3 sastavni je dio ovog zapisnika)

…………………………

**Točka 6.**

**Prijedlog Odluke o dodjeli javnih priznanja Grada Ludbrega 2020. godine**

Prijedlog Odluke o dodjeli javnih priznanja Grada Ludbrega 2020. godine obrazložila je po ovlaštenju predlagatelja akta – predsjednika Povjerenstva za dodjelu javnih priznanja, voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

# 

*Predsjednik Gradskog vijeća je kontatirao da je u trenutku glasanja u vijećnici prisutno 13 vijećnika.*

# **Gradsko vijeće Grada Ludbrega, JEDNOGLASNO JE, bez rasprave s 13 glasova “ZA donijelo Odluku o dodjeli javnih priznanja Grada Ludbrega 2020. godine**

# (Odluka o dodjeli javnih priznanja Grada Ludbrega KLASA:061-01/20-01/01, URBROJ:2186/18-02/1-20-29 sastavni je dio ovog zapisnika).

…………………………

**Točka 7.**

**Prijedlog Odluke o izradi III. izmjena i dopuna Prostornog plana uređenja Grada Ludbrega**

# Prijedlog Odluke o izradi III. izmjena i dopuna Prostornog plana uređenja Grada Ludbrega obrazložila je po ovlaštenju predlagatelja ovog akta - gradonačelnika, pročelnica Upravnog odjela za financije i komunalni sustav Irena Kučina prema pisanim materijalim.

# U raspravi su sudjelovali vijećnici Ivan Lončarić, Katarina Zadravec, Goran Horvat, pročelnica Upravnog odjela za financije i komunalni sustav Irena Kučina i gradonačelnik Dubravko Bilić.

**Gradsko vijeće Grada Ludbrega je VEĆINOM GLASOVA i to s 11 glasova “ZA” i 3 glasa “SUZDRŽANA” donijelo Odluku o izradi III. izmjena i dopuna Prostornog plana uređenja Grada Ludbrega.**

(Odluka o izradi III. izmjena i dopuna Prostornog plana uređenja Grada Ludbrega; KLASA:340-01/19-01/04, URBROJ:2186/18-02/1-20-36 sastavni je dio ovog zapisnika).

…………………………

**Točka 8.**

**Prijedlog Odluke o izradi IV. izmjena i dopuna Urbanističkog plana uređenja Ludbreg**

Prijedlog Odluke o izradi IV. izmjena i dopuna Urbanističkog plana uređenja Ludbreg obrazložila je po ovlaštenju predlagatelja ovog akta - gradonačelnika, pročelnica Upravnog odjela za financije i komunalni sustav Irena Kučina prema pisanim materijalima.

**Gradsko vijeće Grada Ludbrega JEDNOGLASNO JE, bez rasprave, s 14 glasova “ZA donijelo Odluku o izradi IV. izmjena i dopuna Urbanističkog plana uređenja Ludbreg.**

(Odluka o izradi IV. izmjena i dopuna Urbanističkog plana uređenja Ludbreg KLASA:340-01/19-01/03, URBROJ:2186/18-02/1-20-14 sastavni je dio ovog zapisnika)

……….…………..

**Točka 9.**

**Prijedlog Odluke o izradi II. izmjena i dopuna Urbanističkog plana uređenja “Gospodarske zone sjever” u Ludbregu**

Prijedlog Odluke o izradi II. izmjena i dopuna Urbanističkog plana uređenja „Gospodarske zone sjever“ u Ludbregu obrazložila je po ovlaštenju predlagatelja ovog akta – gradonačelnika, pročelnica Upravnog odjela za financije i komunalni sustav Irena Kučina prema pisanim materijalima.

Vijećnik Malden Žunko iznio je stav Kluba vijećnika HSLS-a i nezavisnih vijećnika te je napomenuo da će Klub ovu Odluku podržati.

**Gradsko vijeće Grada Ludbrega JEDNOGLASNO JE i to s 14 glasova “ZA” donijelo Odluku o izradi II. izmjena i dopuna Urbanističkog plana uređenja “Gospodarske zone sjever” u Ludbregu.**

(Odluka o izradi II. izmjena i dopuna Urbanističkog plana uređenja “Gospodarske zone sjever” u Ludbregu; KLASA:340-01/19-01/02, URBROJ:2186/18-02/1-20-10 sastavni je dio ovog zapisnika).

………….…………..

**Točka 10.**

**Prijedlog Odluke o osnivanju Poduzetničke zone Slokovec**

# Prijedlog Odluke o osnivanju Poduzetničke zone Slokovec obrazložila je po ovlaštenju predlagatelja ovog akta - gradonačelnika, zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan prema pisanim materijalima.

Vijećnik Goran Horvat iznio je stav Kluba vijećnika HSLS-a i nezavisnih vijećnika te je napomenuo da će Klub ovu Odluku podržati.

U raspravi su sudjelovali vijećnici Petar Skupnjak, Ivan Lončarić te gradonačelnik Dubravko Bilić. U replikama su sudjelovali Vijećnik Ivan Lončarić te gradonačelnik Dubravko Bilić.

**Gradsko vijeće Grada Ludbrega, JEDNOGLASNO JE, s 14 glasova “ZA” donijelo Odluku o osnivanju Poduzetničke zone Slokovec.**

(Odluka o osnivanju Poduzetničke zone Slokovec; KLASA:300-01/20-01/02, URBROJ:2186/18-02/1-20-1 sastavni je dio ovog zapisnika).

………….…………..

**Točka 11.**

**Prijedlog Odluke o osnivanju Poduzetničke zone Hrastovsko**

# Prijedlog Odluke o osnivanju Poduzetničke zone Hrastovsko obrazložila je po ovlaštenju predlagatelja ovog akta – gradonačelnika, zamjenica pročelnice Upravnog odjela za razvojne projekte, društvene djelatnosti i lokalnu samoupravu Josipa Grđan prema pisanim materijalima.

Vijećnik Goran Horvat iznio je stav Kluba vijećnika HSLS-a i nezavisnih vijećnika te je napomenuo da će Klub ovu Odluku podržati.

**Gradsko vijeće Grada Ludbrega, JEDNOGLASNO JE , s 14 glasova “ZA” donijelo Odluku o osnivanju Poduzetničke zone Hrastovsko.**

(Odluka o osnivanju Poduzetničke zone Hrastovsko;KLASA:300-01/20-01/01, URBROJ:2186/18-02/1-20-1 sastavni je dio ovog zapisnika).

………….…………..

**Točka 12.**

**Prijedlog Odluke o prihvaćanju ponude Antuna i Borke Horvat za kupnju zemljišta u “Gospodarskoj zoni sjever” u Ludbregu**

# Prijedlog Odluke o prihvaćanju ponude Antuna i Borke Horvat za kupnju zemljišta u “Gospodarskoj zoni sjever” u Ludbregu obrazložila je po ovlaštenju predlagatelja akta – gradonačelnika, pročelnica Upravnog odjela za financije i komunalni sustav Irena Kučina prema pisanim materijalima.

Vijećnik Ivan Lončarić iznio je stav Kluba vijećnika HSLS-a i nezavisnih vijećnika te je napomenuo da je pozitivno da se otkupi zemlja te će vijećnici ovog Kluba podržati donošenje ove Odluke.

U raspravi su sudjelovali vijećnici Nino Ivanuša, Ivan Lončarić i gradonačelnik Dubravko Bilić.

**Gradsko vijeće Grada Ludbrega je VEĆINOM GLASOVA i to s 13 glasova “ZA” i 1 glas “SUZDRŽAN” donijelo Odluku o prihvaćanju ponude Antuna i Borke Horvat za kupnju zemljišta u “Gospodarskoj zoni sjever” u Ludbregu.**

(Odluka o prihvaćanju ponude Antuna i Borke Horvat za kupnju zemljišta u “Gospodarskoj zoni sjever” u Ludbregu KLASA:944-01/18-01/06, URBROJ:2186/18-02/1-20-21 sastavni je dio ovog zapisnika).

………….…………..

**Točka 13.**

**Prijedlog Rješenja o raspisivanju natječaja za prodaju zemljišta u “Gospodarskoj zoni sjever” u Ludbregu**

Prijedlog Rješenja o raspisivanju natječaja za prodaju zemljišta u “Gospodarskoj zoni sjever” u Ludbregu obrazložila je po ovlaštenju predlagatelja akta – gradonačelnika, pročelnica Upravnog odjela za financije i komunalni sustav Irena Kučina prema pisanim materijalima.

Stav Kluba vijećnika HSLS-a i nezavisnih vijećnika iznio je Ivan Lončarić te je napomenuo da će vijećnici ovog Kluba podržati Rješenje o raspisivanju natječaja.

**Gradsko vijeće Grada Ludbrega, JEDNOGLASNO JE, s 14 glasova “ZA” donijelo Rješenje o raspisivanju natječaja za prodaju zemljišta u “Gospodarskoj zoni sjever” u Ludbregu.**

(Rješenje o raspisivanju natječaja za prodaju zemljišta u “Gospodarskoj zoni sjever” u Ludbregu KLASA:944-01/18-01/08, URBROJ:2186/18-02/1-20-33 sastavni je dio ovog zapisnika).

**Točka 14.**

**Prijedlog Odluke o prihvaćanju zahtjeva društva Sunce moje malo d.o.o. za produljenje roka za izgradnju dječjeg vrtića**

# Prijedlog Odluke o prihvaćanju zahtjeva društva Sunce moje malo d.o.o. za produljenje roka za izgradnju dječjeg vrtića obrazložila je po ovlaštenju predlagatelja akta – gradonačelnika, pročelnica Upravnog odjela za financije i komunalni sustav Irena Kučina prema pisanim materijalima.

Vijećnik Mladen Žunko iznio je stav Kluba vijećnika HSLS-a i nezavisnih vijećnika te je napomenuo da je će klub podržati ovu Odluku.

**Gradsko vijeće Grada Ludbrega JEDNOGLASNO JE, s 14 glasova “ZA” donijelo Odluku o prihvaćanju zahtjeva društva Sunce moje malo d.o.o. za produljenje roka za izgradnju dječjeg vrtića.**

(Odluka o prihvaćanju zahtjeva društva Sunce moje malo d.o.o. za produljenje roka za izgradnju dječjeg vrtića KLASA:944-01/16-01/03, URBROJ:2186/18-02/1-20-14 sastavni je dio ovog zapisnika).

………….…………..

**Točka 15.**

**Izvješće o radu gradonačelnika za razdoblje srpanj – prosinac 2019.**

# Izvješće o radu gradonačelnika za razdoblje srpanj – prosinac 2019. podnio je gradonačelnik Dubravko Bilić prema pisanim materijalima.

Vijećnica Kristina Mirčetić Petrin iznijela je stav Kluba vijećnika SDP-a, HSS-a, HSU-a i Hrvatskih laburista te je istaknula da Klub vijećnika podržava ovo Izvješće o radu gradonačelnika, da se iz Izvješća vidi da se radilo za dobrobit građana Grada Ludbrega i okoline te da će za isto Klub pozitivno glasati.

# U ime Kluba vijećnika HSLS-a te nezavisnih vijećnika stav je iznio vijećnik Goran Horvat koji je nepomenuo da Klub neće prihvatiti ovu točku odnosno Izvješće.

U raspravi su sudjelovali vijećnici Goran Horvat, Mladen Žunko, Ivan Lončarić te gradonačelnik Dubravko Bilić. U replikama su sudjelovali vijećnik Goran Horvat i gradonačelnik Dubravko Bilić.

# **Gradsko vijeće Grada Ludbrega je VEĆINOM GLASOVA i to s 9 glasova “ZA” 4 glasa “PROTIV” i 1 glas “SUZDRŽAN” prihvatilo Izvješće o radu gradonačelnika za razdoblje srpanj – prosinac 2019.**

# (Izvješće o radu gradonačelnika za razdoblje srpanj – prosinac 2019.

KLASA:021-01/19-01/05, URBROJ:2186/18-01/1-20-3 te Zaključak o prihvaćanju Izvješća KLASA:021-01/19-01/05, URBROJ:2186/18-02/1-20-4 sastavni su dijelovi ovog zapisnika).

………….…………..

**Točka 16.**

**Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2019. godinu**

# Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2019. godinu podnijela je i obrazložila direktorica “Lukom”-a d.o.o. gđa Spomenka Škafec prema pisanim materijalima.

# U ime Kluba vijećnika HSLS-a te nezavisnih vijećnika stav je iznio vijećnik Ivan Lončarić koji je napomenuo da će vijećnici ovoga Kluba prihvatiti ovu točku odnosno Izvješće.

U raspravi su sudjelovali vijećnici Tomo Filip, Goran Horvat i Nino Ivanuša.

*Predsjednik Gradskog vijeća Antun Šimić je konstatirao da u vrijeme glasanja u vijećnici nedostaje dvoje vijećnika odnosno da je trenutno prisutno 12 vijećnika.*

# **Gradsko vijeće Grada Ludbrega JEDNOGLASNO je i to s 12 glasova “ZA” prihvatilo Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2019. godinu**

# (Izvješće Društva Lukom d.o.o. Ludbreg za djelatnost skupljanja i prijevoza komunalnog i neopasnog otpada za 2019. godinu KLASA:363-06/20-01/05, URBROJ:2186/18-02/1-20-1, te Zaključak o prihvaćanju Izvješća KLASA:363-06/20-01/05, URBROJ:2186/18-02/1-20-2 sastavni su dijelovi ovog zapisnika).

………….…………..

**Točka 17.**

**Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području GradaLudbrega za 2019.**

# Izvješće Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području GradaLudbrega za 2019. obrazložila je po ovlaštenju predlagatelja akta – gradonačelnika, pročelnica Upravnog odjela za financije i komunalni sustav Irena Kučina prema pisanim materijalima.

U raspravi su sudjelovali vijećnici Ivan Lončarić i Katarina Zadravec. U replici je sudjelovali vijećnici Ivan Lončarić i Katarina Zadravec.

# **Gradsko vijeće Grada Ludbrega je VEĆINOM GLASOVA i to s 10 glasova “ZA” i 4 glasa “SUZDRŽANA” prihvatilo Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području GradaLudbrega za 2019.**

# (Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Grada Ludbrega za 2019. KLASA:363-06/20-01/04, URBROJ:2186/18-02/1-20-1 te Zaključak o prihvaćanju Izvješća KLASA:363-06/20-01/04, URBROJ:2186/18-02/1-20-2 sastavni su dijelovi ovog zapisnika).

………….…………..

**Točka 18.**

**Izvješće o radu i program rada Povjerenstva za ravnopravnost spolova Grada Ludbrega**

# Izvješće o radu i program rada Povjerenstva za ravnopravnost spolova Grada Ludbrega obrazložila je predsjednica Povjerenstva za ravnopravnost spolova Anica Happ prema pisanim materijalima.

*Predsjednik Gradskog vijeća Antun Šimić je konstatirao da u vrijeme glasanja u vijećnici nedostaje jedan vijećnik, odnosno da je prisutno 13 vijećnika.*

# **Gradsko vijeće Grada Ludbrega JEDNOGLASNO JE, bez rasprave, s 13 glasova “ZA” prihvatilo Izvješće o radu i program rada Povjerenstva za ravnopravnost spolova Grada Ludbrega**

# (Izvješće o radu Povjerenstva za ravnopravnost spolova za 2019. godinu KLASA:004-01/18-01/02, URBROJ:2186/18-02/3-20-25, Program rada Povjerenstva za ravnopravnost spolova Grada Ludbrega za 2020. godinu KLASA:004-01/18-01/02, URBROJ:2186/18-02/3-20-26 te Zaključak o prihvaćanju Izvješća i Programa rada KLASA:004-01/18-01/02, URBROJ:2186/18-02/1-20-30 sastavni su dijelovi ovog zapisnika).

………….…………..

**Točka 19.**

1. **Izvješće o stanju zaštite od požara na području Grada Ludbrega za 2019. godinu**
2. **Godišnji provedbeni plan unaprjeđenja zaštite od požara za područje Grada Ludbrega za 2020. godinu**
3. **Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini na području Grada Ludbrega**

Objedinjeno obrazloženje za podtočke a), b) i c) ove točke dnevnog reda po ovlaštenju predlagatelja ovog akta – gradonačelnika Grada Ludbrega podnijela je Mirjana Balažinec – voditeljica Odsjeka za lokalnu samoupravu i opće poslove prema pisanim materijalima.

Rasprave po ovoj točci dnevnog reda nije bilo.

# 

*Predsjednik Gradskog vijeća Antun Šimić je konstatirao da u vrijeme glasanja u vijećnici nedostaje dvoje vijećnika, odnosno da je prisutno 12 vijećnika.*

# **Gradsko vijeće Grada Ludbrega JEDNOGLASNO JE, bez rasprave, s 12 glasova “ZA” prihvatilo Izvješće o stanju zaštite od požara na području Grada Ludbrega za 2019. godinu te donijelo Godišnji provedbeni plan unaprjeđenja zaštite od požara za područje Grada Ludbrega za 2020. godinu i Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini na području Grada Ludbrega.**

# (Izvješće o stanju zaštite od požara na području Grada Ludbrega za 2019. godinu

# KLASA:214-01/20-01/01, URBROJ:2186/18-02/1-20-1; Godišnji provedbeni plan unaprjeđenja zaštite od požara za područje Grada Ludbrega za 2020. godinu

KLASA:214-01/20-01/01, URBROJ:2186/18-02/1-20-2; Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2020. godini na području Grada Ludbregu KLASA:214-02/20-01/01, URBROJ:2186/18-02/1-20-2; sastavni su dijelovi ovog zapisnika).

………….…………..

**Točka 20.**

**Izvješće o izvršenju Plana djelovanja Grada Ludbrega u području prirodnih nepogoda za 2019.godinu**

Izvješće o izvršenju Plana djelovanja Grada Ludbrega u području prirodnih nepogoda za 2019. godinu obrazložila je po ovlaštenju predlagatelja akta – gradonačelnika Grada Ludbrega , voditeljica Odsjeka za lokalnu samoupravu i opće poslove Mirjana Balažinec prema pisanim materijalima.

# Rasprave po ovoj točci dnevnog reda nije bilo.

# 

*Predsjednik Gradskog vijeća Antun Šimić je konstatirao da u vrijeme glasanja u vijećnici nedostaju tri vijećnika, odnosno da je prisutno 11 vijećnika.*

# **Gradsko vijeće Grada Ludbrega JEDNOGLASNO JE, bez rasprave, s 11 glasova “ZA” prihvatilo Izvješće o izvršenju Plana djelovanja Grada Ludbrega u području prirodnih nepogoda za 2019. Godinu**

# (Izvješće o izvršenju Plana djelovanja Grada Ludbrega u području prirodnih nepogoda za 2019. godinu KLASA:920-11/20-01/02, URBROJ:2186/18-01/1-20-1 te Zaključak o prihvaćanju Izvješća o izvršenju Plana djelovanja Grada Ludbrega u području prirodnih nepogoda za 2019. godinu KLASA:920-11/20-01/02, URBROJ:2186/18-02/1-20-2 sastavni su dijelovi ovog zapisnika).

………….…………..

**Točka 21.**

**Prijedlog Zaključka o podnošenju Zahtjeva Ustavnom sudu RH za ocjenu suglasnosti Zakona o porezu na dohodak s Ustavom Republike Hrvatske**

# Prijedlog Zaključka o podnošenju Zahtjeva Ustavnom sudu RH za ocjenu suglasnosti Zakona o porezu na dohodak s Ustavom Republike Hrvatske obrazložio je gradonačelnik Dubravko Bilić prema pisanim materijalima.

# **Gradsko vijeće Grada Ludbrega JEDNOGLASNO JE, bez rasprave, s 14 glasova “ZA” usvojilo Zaključak o podnošenju Zahtjeva Ustavnom sudu RH za ocjenu suglasnosti Zakona o porezu na dohodak s Ustavom Republike Hrvatske.**

# (Zaključak o podnošenju Zahtjeva Ustavnom sudu RH za ocjenu suglasnosti Zakona o porezu na dohodak s Ustavom Republike Hrvatske KLASA:012-01/20-01/01, URBROJ:2186/18-02/3-20-1 te Zahtjev za pokretanje postupka za ocjenu suglasnosti zakona s Ustavom KLASA:012-01/20-01/01, URBROJ:2186/18-02/1-20-2 sastavni su dijelovi ovog zapisnika).

………….…………..

**Točka 22.**

**Prijedlog Zaključka o podnošenju Zahtjeva Ustavnom sudu RH za ocjenu suglasnosti Zakona o vatrogastvu s Ustavom Republike Hrvatske i Europskom poveljom o lokalnoj samoupravi**

# Prijedlog Zaključka o podnošenju Zahtjeva Ustavnom sudu RH za ocjenu suglasnosti Zakona o vatrogastvu s Ustavom Republike Hrvatske i Europskom poveljom o lokalnoj samoupravi obrazložio je gradonačelnik Dubravko Bilić prema pisanim materijalima.

*Predsjednik Gradskog vijeća Antun Šimić je konstatirao da u vrijeme glasanja u vijećnici nedostaje jedan vijećnik, odnosno da je prisutno 13 vijećnika.*

# **Gradsko vijeće Grada Ludbrega JEDNOGLASNO JE, bez rasprave, s 13 glasova “ZA” usvojilo Zaključak o podnošenju Zahtjeva Ustavnom sudu RH za ocjenu suglasnosti Zakona o vatrogastvu s Ustavom Republike Hrvatske i Europskom poveljom o lokalnoj samopravi.**

# (Zaključak o podnošenju Zahtjeva Ustavnom sudu RH za ocjenu suglasnosti Zakona o vatrogastvu s Ustavom Republike Hrvatske i Europskom poveljom o lokalnoj samoupravi KLASA:012-01/20-01/02, URBROJ:2186/18-02/3-20-1 te Zahtjev za pokretanje postupka za ocjenu suglasnosti zakona s Ustavom KLASA:012-01/20-01/02, URBROJ:2186/18-02/1-20-2 sastavni su dijelovi ovog zapisnika).

*Budući da je dnevni red 19. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Antun Šimić zahvalio se te zaključio sjednicu u 16:10 sati.*

D o v r š e n o !

ZAPISNIČAR: PREDSJEDNIK

GRADSKOG VIJEĆA:

Tina Novak Antun Šimić